CELEX: 32021D1855
Language: el
Date: 2021-10-18 00:00:00
Title: Απόφαση (ΕΕ) 2021/1855 του Συμβουλίου της 18ης Οκτωβρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Λιβάνου έως ότου εγκριθούν νέα επικαιροποιημένα κοινά έγγραφα από το συμβούλιο σύνδεσης

22.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 374/58
               
            
         ΑΠΟΦΑΣΗ (ΕΕ) 2021/1855 ΤΟΥ ΣΥΜΒΟΥΛΙΟΥ
         της 18ης Οκτωβρίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Λιβάνου έως ότου εγκριθούν νέα επικαιροποιημένα κοινά έγγραφα από το συμβούλιο σύνδεσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 217 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου (1) («συμφωνία») υπογράφηκε στις 17 Ιουνίου 2002 και τέθηκε σε ισχύ την 1η Απριλίου 2006.
                  
               
                     (2)
                  
                  
                     Το συμβούλιο σύνδεσης ενέκρινε τις προτεραιότητες της εταιρικής σχέσης ΕΕ-Λιβάνου, συμπεριλαμβανομένου του συμφώνου ΕΕ-Λιβάνου που προσαρτάται σε αυτές («σύμφωνο»), με την απόφασή του αριθ. 1/2016 (2) για την περίοδο 2016-2020.
                  
               
                     (3)
                  
                  
                     Με ανταλλαγή επιστολών, και οι δύο πλευρές συμφώνησαν ότι θα πρέπει να παραταθεί η ισχύς των προτεραιοτήτων της εταιρικής σχέσης ΕΕ-Λιβάνου, συμπεριλαμβανομένου του συμφώνου, ως κατευθυντήριων εγγράφων για την εδραίωση της εταιρικής σχέσης τους, εν αναμονή της έγκρισης νέων επικαιροποιημένων κοινών εγγράφων.
                  
               
                     (4)
                  
                  
                     Δυνάμει του άρθρου 76 της συμφωνίας, το συμβούλιο σύνδεσης έχει αρμοδιότητα να λαμβάνει αποφάσεις για την επίτευξη των στόχων της συμφωνίας.
                  
               
                     (5)
                  
                  
                     Το συμβούλιο σύνδεσης πρόκειται να εκδώσει απόφαση με γραπτή διαδικασία για την παράταση της ισχύος των προτεραιοτήτων της εταιρικής σχέσης, συμπεριλαμβανομένου του συμφώνου, έως ότου εγκριθούν νέα επικαιροποιημένα κοινά έγγραφα από το συμβούλιο σύνδεσης.
                  
               
                     (6)
                  
                  
                     Ενδείκνυται να καθοριστεί η θέση που θα πρέπει να ληφθεί εξ ονόματος της Ένωσης στο συμβούλιο σύνδεσης, καθώς η απόφαση του συμβουλίου σύνδεσης θα παράγει έννομα αποτελέσματα.
                  
               
                     (7)
                  
                  
                     Η θέση της Ένωσης στο πλαίσιο του συμβουλίου σύνδεσης θα πρέπει επομένως να βασιστεί στο σχέδιο απόφασης του συμβουλίου σύνδεσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Λιβάνου έως ότου εγκριθούν νέα επικαιροποιημένα κοινά έγγραφα από το συμβούλιο σύνδεσης, βασίζεται στο σχέδιο απόφασης του Συμβουλίου Σύνδεσης (3).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 18 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 143 της 30.5.2006, σ. 2.
         
            (2)  Απόφαση αριθ. 1/2016 του συμβουλίου σύνδεσης ΕΕ-Λιβάνου, της 11ης Νοεμβρίου 2016, διά της οποίας συμφωνούνται οι προτεραιότητες της εταιρικής σχέσης ΕΕ-Λιβάνου (ΕΕ L 350 της 22.12.2016, σ. 114).
         
            (3)  Βλέπε έγγραφο ST 12263/21 στον ιστότοπο http://register.consilium.europa.eu.